rejauldu/bengali-wikipedia huggingface dataset:
গৌহাটী চিকিৎসা মহাবিদ্যালয় (Gauhati Medical College)  আসামের গুয়াহাটির নরকাসুর পাহাড়ে অবস্থিত আসামের দ্বিতীয় চিকিৎসা মহাবিদ্যালয়। ১৯৬০ সালে আসাম সরকার এটি প্রতিষ্ঠা করে। জন্মলগ্ন থেকে এটি ভারতের সমগ্র উত্তর-পূর্বাঞ্চলে স্বাস্থ্য পরিষেবা দিয়ে আসছে। চিকিৎসা বিজ্ঞানের স্নাতক, স্নাতকোত্তর তথা বিশেষজ্ঞ পর্যায়ের শিক্ষা দেওয়া এটি মহাবিদ্যালয় সমগ্র ভারতে বিখ্যাত।  পাঠক্রম মহাবিদ্যালয়টি ৫ বছর এবং ছয়মাসের চিকিৎসা বিজ্ঞানের স্নাতক ডিগ্রী, তিন বছরের স্নাতকোত্তর ডিগ্রী এবং দুবছরের ডিপ্লোমাও দেয়। সাথে ডক্টর অফ মেডিসিন এবং ডক্টর অফ সার্জারী পাঠক্রমও এখানে আছে। তদুপরি মহাবিদ্যালয়টির সাথে ইনস্টিটিউট অফ ফার্মাসি এবং নার্সিং আছে। এখানে ফার্মাসির ডিপ্লোমা এবং নার্সিংয়ের স্নাতক পাঠক্রম আছে। বিভিন্ন ধরনের প্যারামেডিকাল পাঠক্রমও এখানে উপলব্ধ।  এই সবগুলি পাঠক্রমে ভর্তি বিভিন্ন সর্বভারতীয় এবং রাজ্য পর্যায়ের প্রবেশিকা পরীক্ষা দ্বারা করা হয়।  বিভিন্ন বিভাগ গৌহাটী চিকিৎসা মহাবিদ্যালয়ের বিভাগসমূহ হল:  অস্থিরোগ বিভাগ  নাক, কান এবং ডিঙি বিভাগ  এনাস্থেসিয়োলজি বিভাগ  কমিউনিটি মেডিসিন বিভাগ  চক্ষু-চিকিৎসা বিভাগ  চর্মরোগ বিভাগ  জৈব-রসায়ন বিভাগ  যক্ষ্মারোগ বিভাগ  দন্ত-চিকিৎসা বিভাগ  প্যারামেডিকাল বিভাগ  প্লাষ্টিক সার্জারি বিভাগ  ফার্মাকোলজি বিভাগ  ফিজিওলজি বিভাগ  ফরেনসিক মেডিসিন বিভাগ  মাইক্রোবায়লজি বিভাগ  মানসিক রোগ বিভাগ  মেডিসিন বিভাগ  রেডিওডায়াগনোসিস বিভাগ  রোগতত্ত্ব বিভাগ  শিশু-চিকিৎসা বিভাগ  শল্য-চিকিৎসা বিভাগ  শরীরতত্ত্ব বিভাগ  স্ত্রীরোগ এবং প্রসূতি বিভাগ  স্নায়ুরোগ বিভাগ  হৃদরোগ বিভাগ তথ্যসূত্র  বহিঃসংযোগ  গৌহাটী চিকিৎসা মহাবিদ্যালয়ের ওয়েবসাইট  বিষয়শ্রেণী:আসামের কলেজ বিষয়শ্রেণী:গুয়াহাটি বিষয়শ্রেণী:গুয়াহাটির বিশ্ববিদ্যালয় ও কলেজ বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬০-এ প্রতিষ্ঠিত হাসপাতাল
বিমলকীর্তি সূত্র () বা বিমলকীর্তি নির্দেশ হলো বৌদ্ধ গ্রন্থ যা সাধারণ বৌদ্ধ ধ্যান ও ধ্যানকারীর উপর কেন্দ্রীভূত। এটি পূর্বএশীয় বৌদ্ধ ঐতিহ্যে অত্যন্ত প্রভাবশালী ছিল, কিন্তু মহাযান বৌদ্ধধর্মের ভারতীয় ও তিব্বতি উপ-ঐতিহ্যগুলিতে এটির গুরুত্ব কম ছিলো।   বিষয়বস্তু  সূত্র শেখায়, অন্যান্য বিষয়ের মধ্যে, অদ্বৈতবাদের অর্থ, বুদ্ধের প্রকৃত দেহের মতবাদ, বৈশিষ্ট্যগতভাবে মহাযান দাবি করেন যে বিশ্বের আবির্ভাব নিছক মায়া, এবং অন্যান্য পথের উপর মহাযানের শ্রেষ্ঠত্ব। এটি উপাসক বিমলকীর্তির মুখে শিক্ষা দেয় যা অর্হত ও বোধিসত্ত্ব উভয়কে সম্বোধন করে, শূন্যতার মতবাদ সম্পর্কিত। বেশিরভাগ সংস্করণে, পাঠ্যের বক্তৃতাটি শব্দহীন নীরবতার শিক্ষা দিয়ে শেষ হয়। অনুবাদক বার্টন ওয়াটসন যুক্তি দেন যে বিমলকীর্তি নির্দেশ সম্ভবত প্রায় ১০০ খ্রিস্টাব্দে রচিত হয়েছিল।   তথ্যসূত্র    উৎস     আরও পড়ুন   Cole, Alan (2005). Text as Father: Paternal Seductions in Early Mahayana Buddhist Literature, Berkeley: University of California Press, pp. 236–325. (See chapter 6 for an in-depth account of the narrative in the Vimalakīrtinirdeśa-sūtra)  Hamlin, Edward (1988). Magical Upāya in the Vimalakīrtinirdeśa-sūtra, Journal of the International Association of Buddhist Studies 11 (1), 89-121  Fung Kei Cheng, Samson Tse (2014). Thematic Research on the Vimalakīrti Nirdeśa Sūtra: An Integrative Review, Buddhist Studies Review 31 (1), 3-52  বহিঃসংযোগ    Multilingual edition of Vimalakīrtinirdeśasūtra in the Bibliotheca Polyglotta  An English translation by 84000: Translating the Words of the Buddha  বিষয়শ্রেণী:মহাযান সূত্র
সাউদ আব্দুল্লাহ আব্দুল হামিদ (, ; জন্ম: ১৮ জুলাই ১৯৯৯; সাউদ আব্দুল হামিদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৮ সালে, সাউদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  দলগতভাবে, সাউদ এপর্যন্ত ১টি শিরোপা জয়লাভ করেছেন, যা তিনি সৌদি আরবের বয়সভিত্তিক দলের হয়ে জয়লাভ করেছেন।  প্রারম্ভিক জীবন সাউদ আব্দুল্লাহ আব্দুল হামিদ ১৯৯৯ সালের ১৮ই জুলাই তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সাউদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:ফুটবল ফুলব্যাক বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জেদ্দার ক্রীড়াব্যক্তি বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড়
রানিয়া আল-বাজ () একজন সৌদি আরবীয় টেলিভিশন উপস্থাপক, তিনি "দ্য কিংডম দিস মর্নিং" অনুষ্ঠানের আয়োজক হিসাবে সুপরিচিত। তিনি তার স্বামী মুহাম্মদ বকর ইউনুস আল-ফাল্লাট্টা কর্তৃক বাজেভাবে মারধর করার পরে খ্যাতি লাভ করেন এবং ২০০৪ সালের ১৩ এপ্রিল হাসপাতালে ভর্তি হন, যখন তিনি অজ্ঞান হয়ে পড়েন ও তার মুখে ১৩ টি ফ্র্যাকচার বা ক্ষত তৈরি  হয়। গার্ডিয়ান সাংবাদিক এড ভুলিয়ামের মতে, যখন তার "ক্ষতবিক্ষত ও ফোলা মুখ" এর ছবি প্রকাশিত হয়েছিল, তখন তারা "তার দেশ ও বিশ্বজুড়ে শক ওয়েভ পাঠিয়েছিল"।Saudi TV host's beating raises taboo topic: domestic violence against Muslim women| By Souheila Al-Jadda |csmonitor.com |May 12, 2004|accessed 2014-10-15  আল-বাজ তার অনাবৃত মুখ ও রঙিন (কালো পরিবর্তে) হিজাবের উপর ধর্মীয় রক্ষণশীলদের বিরোধিতা সত্ত্বেও ২০০৪ সালে সৌদি টেলিভিশনে প্রথম মহিলা ঘোষক হয়েছিলেন। সালে স্বামী কর্তৃক ২০০৪ প্রহারের আগ পর্যন্ত তার কর্মজীবন সমৃদ্ধ ছিল। আল-বাজের মতে, তিনি তার স্বামী অনুমতি ছাড়া ফোন কলের উত্তর দেওয়ার পর তাকে মারধর করা হয়। তিনি তাকে বলেছিলেন যে তিনি মারা যাচ্ছেন এবং তাকে মারধর করার পর মার্বেল মেঝেতে তার মুখ বারবার আঘাত করার পর, তার দেহটি তার গাড়ির ট্রাঙ্কে রাখা হয়। যখন সে জেগে ওঠে এবং চিৎকার শুরু করে, তখন তার স্বামী তাকে একটি বেসরকারি হাসপাতালে ফেলে দিয়ে চলে যান।  ভুলিয়ামির মতে, তার গল্প সৌদি আরবে "নারীর প্রতি সহিংসতার জন্য" মৌলিকভাবে নীরবতার সংস্কৃতিকে চ্যালেঞ্জ করেছে। তার স্বামীকে ছয় মাসের কারাদণ্ড ও ৩০০ বেত্রাঘাতের শাস্তি দেওয়া হয়েছিল, কিন্তু বাজ তাকে প্রকাশ্যে ক্ষমা করে এবং ক্ষতিপূরণ মামলা মওকুফ করার পরে শাস্তি "অর্ধেক হ্রাস পায়"।  তার স্বামীকে আদালত বিবাহ বিচ্ছেদের আদেশ দিয়েছিল। বাজ তার স্বামীকে তালাক দিয়েছিলেন এবং তার সন্তানদের দায়িত্ব গ্রহণ করেছিলেন।  আরব নিউজ তাকে "গ্রাউন্ড-ব্রেকার" বলে অভিহিত করেছে এবং তার কি হয়েছে তা জনসমক্ষে প্রকাশ করার সিদ্ধান্ত, "এই ব্যক্তিগত সমাজে একটি সংবেদন"।  আল-বাজ তার ঘটনা নিয়ে, ডিসফিগারড: এ সৌদি ওম্যান'স স্টোরি অব  ত্রিউমফ ওভার ভায়োলেন্স  নামে একটি একটি বই লিখেছেন।  তার প্রহার ও পুনরুদ্ধারের পরে, আল-বাজ আল আরাবিয়া ও লেবাননের চ্যানেল ফিউচার টেলিভিশনে কাজ করেছিলেন। বিদেশি টেলিভিশনের অনুষ্ঠানে তার মাথার স্কার্ফ ছাড়া হাজির হওয়া এবং সৌদি আরবের সমালোচনার জন্য তিনি আবার সমালোচিত হন। তথ্যসূত্র  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:সৌদি নারী বিষয়শ্রেণী:সৌদি আরবে নারীর প্রতি সহিংসতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল।  -- Yahya (আলাপ | অবদান) ১৭:৪৬, ২২ মার্চ ২০২৫ (ইউটিসি) :Https://home-game-admin.netlify.app/   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () অপসারণ যোগ্য হিসেবে বিবেচিত। মোঃ মালেক ইসলাম (আলাপ) ১৭:০০, ২২ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রয় ডেলভিল রোবাক (২৫ সেপ্টেম্বর ১৯২৯ - ১৭ ডিসেম্বর ২০২৩) একজন ব্রিটিশ লেবার পার্টির রাজনীতিবিদ এবং সাংবাদিক ছিলেন। তিনি ১৯৬৬ থেকে ১৯৭০ সাল পর্যন্ত হ্যারো ইস্টের সংসদ সদস্য ছিলেন।  রোবাক উত্তর লন্ডনের আইলিংটনে থাকতেন। তিনি ১৭ ডিসেম্বর ২০২৩ তারিখে ৯৪ বছর বয়সে মারা যান।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:২০২৩-এ মৃত্যু বিষয়শ্রেণী:১৯২৯-এ জন্ম
রাম কুমার গৌতম একজন ভারতীয় রাজনীতিবিদ।  তিনি দ্বিতীয় মেয়াদে জননায়ক জনতা পার্টির সদস্য হিসাবে ২০১৯ হরিয়ানা বিধানসভা নির্বাচনে নারনাউন্ড আসন থেকে হরিয়ানা বিধানসভায় নির্বাচিত হন।  তার স্ত্রী রাষ্ট্রবিজ্ঞানের সহযোগী অধ্যাপক হিসেবে অবসর নিয়েছেন। তার ছেলে রজত গৌতম পাঞ্জাব ও হরিয়ানা হাইকোর্টের একজন আইনজীবী এবং পাঞ্জাব ও হরিয়ানা হাইকোর্টের বার কাউন্সিলের চেয়ারম্যান ছিলেন। তার মেয়ে কীর্তি ভরদ্বাজ কানাডায় স্থায়ী হয়েছেন। Myneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জননায়ক জনতা পার্টির রাজনীতিবিদ বিষয়শ্রেণী:হরিয়ানা বিধানসভার সদস্য বিষয়শ্রেণী:হরিয়ানা বিধানসভার সদস্য ২০১৯-২০২৪
গ্নোম বক্সেস () দূরবর্তী বা ভার্চুয়াল সিস্টেমে প্রবেশের উদ্দেশ্যে নির্মিত গ্নোম ডেস্কটপ এনভায়রনমেন্ট বা গ্নোম গ্রুপের একটি অ্যাপলিকেশন সফটওয়্যার।  বক্সেস কিউইএমইউ, কেভিএম এবং লিবভার্ট ভার্চুয়ালকরণ প্রযুক্তি ব্যবহার করে।   কিছু হার্ডওয়ার এসিস্টেড ভার্চুয়ালাইজেশন যেমন ইন্টেল ভিটি-এক্স সমর্থনের জন্য এর নির্দিষ্ট সিপিইউর প্রয়োজন হয়।  ইতিহাস এবং কার্যাবলী ডিসেম্বর ২০১১ সালে গ্নোম বক্সেস গ্নোম ৩.৩ (৩.৪ এর উন্নয়ন শাখায়) একটি বেটা সফটওয়্যার হিশেবে প্রথম আসে, এবং গ্নোম ৩.৪ এ একটি প্রদর্শন মুক্তি হিশেবে আসে।  প্রাথমিকভাবে গ্নোম বক্সেস একটি ভার্চুয়াল মেশিন ব্যবস্থাপক ও দূরবর্তী ডেস্কটপ ক্লায়েন্ট, যেটি লিবভার্ট, লিবভার্ট-জিলিব এবং লিবওএসইনফোর মত প্রযুক্তি ব্যবহার করে।   অই কম্পিউটারে তৈরীকৃত ভার্চুয়াল মেশিন ছাড়াও, অন্য কম্পিউটারের ভার্চুয়াল মেশিন দেখা যায় এ প্রযুক্তির কারণে।  একটা প্রমাণ ডিস্ক ইমেজ ফাইল, যেমন আইএসও ইমেজ থেকে বক্সেস খুব সহজেই লোকাল ভার্চুয়াল মেশিন তৈরী করতে সক্ষম হয়।  লোকবল জিশান আলী, আলেকজান্ডার লারসন, ও মার্ক-আন্দ্রে লরে নামক তিন ব্যক্তি মূলত বক্সেস উন্নয়ন করেন।  বর্তমানে জিশান আলী এর নিয়ন্ত্রণে আছেন।    আরও দেখুন  ভার্চুয়ালবক্স  তথ্যসূত্র  বহিঃসংযোগ  গ্নোম উইকিতে বক্সেস ডিজাইন  বিষয়শ্রেণী:গ্নোম প্রকল্প বিষয়শ্রেণী:লিনাক্স সফটওয়্যার
বাংলাদেশ–রুয়ান্ডা সম্পর্ক হল বাংলাদেশ ও রুয়ান্ডা রাষ্ট্রদ্বয়ের মধ্যকার দ্বিপাক্ষিক সম্পর্ক। দুটি রাষ্ট্রই নন-এলাইনড মুভমেন্ট, গ্রুপ অব ৭৭ এবং কমনওয়েলথ অব নেশনস সংস্থার সদস্য। কোনো রাষ্ট্রেরই স্থায়ী রাষ্ট্রদূত নেই।   ইতিহাস  ১৯৯৪ সালে বাংলাদেশ সৈনিক ও স্থাস্থ্য কর্মকর্তাসহ মোট ৯০০ জন শান্তিরক্ষীকে রুয়ান্ডান গণহত্যাকালীন শান্তিরক্ষার জন্য রুয়ান্ডায় পাঠায়। মোট ৪০টি দেশ এ মিশনে অনুরূপ সহায়তা দিয়েছিল।  সম্প্রতি ২০১২ সালে বাংলাদেশ থেকে রুয়ান্ডায় একটি প্রতিনিধিদল পাঠানো হয়েছিল। ঐ সময় রুয়ান্ডা বাংলাদেশী ব্যবসায়ীদের কাছ থেকে বিনিয়োগ কামনা করে।  কেন্দ্রীয় আফ্রিকাতে রুয়ান্ডার অবস্থান, ফলে বাংলাদেশী ব্যবসায়ীদের কেন্দ্রীয় আফ্রিকাতে যাওয়া সহজতর করতে রুয়ান্ডা কৌশলগত দিক থেকেও আদর্শ।\  বাংলাদেশের তৈরি পোশাক, সিরামিক এবং ওষুধজাতীয় দ্রব্য রুয়ান্ডার বাজারে ভালো কদর পাচ্ছে।  যান্ত্রিক কৃষিক্ষেত্র, খাদ্য প্রক্রিয়াজাতকরণ, টেক্সটাইল, বস্ত্র, সিরামিক এবং জাহাজনির্মাণ শিল্পে বাংলাদেশের অভিজ্ঞতা রুয়ান্ডা অনুকরণ করতে চায় বলে জানিয়েছে।  ২০১৫ সালে রুয়ান্ডা বাংলাদেশের সাথে শক্তিশালী সম্পর্ক গড়ে তোলার আশা প্রকাশ করে বলেছে, "বাণিজ্য ও বিনিয়োগ, টেক্সটাইল ও পাটশিল্প উন্নয়ন, অভিজ্ঞতা বিনিময়, প্রশিক্ষণ, আন্তর্জাতিক শান্তিরক্ষায় সামর্থ্য বিনির্মাণ" বিষয়ে তারা আগ্রহী। বাংলাদেশ রুয়ান্ডায় আনুষ্ঠানিক সফরের মাধ্যমে এ দুই দেশের মধ্যকার সম্পর্ক সুদৃঢ় করার ব্যাপারে আলোচনা করা হবে বলে জানায়।   তথ্যসূত্র   বিষয়শ্রেণী:বাংলাদেশ–রুয়ান্ডা সম্পর্ক রুয়ান্ডা বিষয়শ্রেণী:রুয়ান্ডার দ্বিপাক্ষিক সম্পর্ক রুয়ান্ডা বাংলাদেশ
হেনড্রিক ফারেন্সসহ ভরবের্ড (৮ সেপ্টেম্বর, ১৯০১ - ৬ সেপ্টেম্বর, ১৯৬৬), সাধারণত এইচ হিসাবেও পরিচিত। এফ। ভারভেরড এবং ড। ভারভেরার্ড, দক্ষিণ আফ্রিকার রাজনীতিবিদ, সমাজবিজ্ঞানী এবং সাংবাদিক ছিলেন। দক্ষিণ আফ্রিকার নেতা হিসেবে ন্যাশনাল পার্টির (দক্ষিণ আফ্রিকা) জাতীয় পার্টির নেতা হিসেবে তিনি দক্ষিণ আফ্রিকার প্রধানমন্ত্রী দক্ষিণ আফ্রিকার প্রধানমন্ত্রী ১৯৫৮ সাল থেকে ১৯৬১ সাল পর্যন্ত এবং তার উত্তরাধিকারী রাষ্ট্রটি দক্ষিণ আফ্রিকা প্রজাতন্ত্রের ১৯৬১ সাল পর্যন্ত দিমিত্রি তসাফাইন্ডাস দ্বারা ১৯৬৬ সালে তার হত্যাকাণ্ডের। ভারভেরার্ড ছিলেন একজন কর্তৃত্ববাদী নেতা এবং একটি আফরিকান জাতীয়তাবাদী এবং দক্ষিণ আফ্রিকার প্রজাতন্ত্রের প্রতিষ্ঠার একটি স্বতন্ত্র মাতৃভূমির জন্য আফ্রিকানদের দীর্ঘদিনের আকাঙ্ক্ষা পূরণ করে।  হোয়াইট হাউস হোয়াইট রক্ষার ভারওয়ায়েডারের লক্ষ্য দক্ষিণ আফ্রিকার বেশির ভাগ বান্টু এবং রঙিন রঙের রঙিন জনগোষ্ঠী তাকে বিস্তৃত বর্ণবাদী বিস্তৃত করতে পরিচালিত করেছিল আফগানিস্তান (আলাদা উন্নয়ন), ১৯২৪ সাল থেকে ১৯৯৪ সাল পর্যন্ত দক্ষিণ আফ্রিকা অস্তিত্বশীল জাতি দ্বারা জোরপূর্বক শ্রেণিবিভাজন এবং বিভেদ পদ্ধতি অনুসরণ করে। যদিও ভেরোওয়ার্ড নৃতাত্ত্বিকভাবে কেবল "ভালো-প্রতিবেশী" হিসাবে, তার নীতিগুলি অনুসারে প্রায় সম্পূর্ণ অ-সাদা জনগোষ্ঠী অসাংবিধানে এবং ত্বক রঙের উপর ভিত্তি করে বৈষম্য বৈষম্যের শিকার হয়, এবং এখন ব্যাপকভাবে নিন্দা করা হয় প্রাতিষ্ঠানিক বর্ণবাদ। যদিও বর্ণবিদ্বেষের একটি সীমিত আকার ছিল কার্যত যখন কার্যনির্বাহী ছিল তখনও এটি ছিল ভার্ভোয়ার্ডের কর্ম, যা জাতিসংঘ ১৯৬২ সালে রেজোলিউশন ১৭৬১ বর্ণবিদ্বেষের নিন্দা করে, যা শেষ পর্যন্ত দক্ষিণ আফ্রিকার বিরুদ্ধে আন্তর্জাতিক বিচ্ছিন্নতা এবং দক্ষিণ আফ্রিকার বিরুদ্ধে অর্থনৈতিক নিষেধাজ্ঞা অর্থনৈতিক নিষেধাজ্ঞার সম্মুখীন হয়েছিল। ভারভেয়ার্ডকে 'বর্ণবিদ্বেষের স্থপতি' হিসাবে ডুবিয়ে দেওয়া হয়েছে।   তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:দক্ষিণ আফ্রিকান রাজনীতিবিদ বিষয়শ্রেণী:গুলি খেয়ে বেঁচে যাওয়া বিষয়শ্রেণী:আফ্রিকানার ব্যক্তি বিষয়শ্রেণী:গুপ্তহত্যার শিকার সরকারপ্রধান
কোয়েনা মিত্র (ইংরেজি: Koena Mitra) (জন্ম: ৭ জানুয়ারি ১৯৮৪) বলিউডের একজন অভিনেত্রী, মডেল এবং বিউটি কুইন।  শৈশব মিত্র নিউইয়র্ক শহরের এক বাঙালী হিন্দু পরিবারে জন্মগ্রহণ করেন। তিনি লি স্ট্রাসবার্গ অভিনয় বিদ্যালয়ে পড়াশোনা করেন। তিনি প্রধানত মনোবিজ্ঞানের উপর তার শিক্ষা সম্পন্ন করেন। তিনি পাশ্চাত্য নৃত্যকলা, বাস্কেটবল, সাতার এবং টেনিসের উপর প্রশিক্ষণগ্রহণ করেন। মিত্র উচ্চ বিদ্যালয়ে অধ্যয়নরত অবস্থায় অল ইন্ডিয়া টাইটেল জয় করেন।  কর্মজীবন মডেলিং মিত্র বিদ্যালয়ে অধ্যয়নরত অবস্থায় তার মডেলিং জীবন শুরু করেন। ২০০১ সালে, তিনি সৌন্দর্য্য প্রতিযোগিতায় Gladrags Mega Model India 2001 জিতেন। এরপর তিনি জার্মানীতে অনুষ্ঠিত মিস ইন্টারকন্টিনাল প্রতিযোগিতায় ৮৪ টি দেশের মধ্যে শীর্ষ ১২ তে স্থানলাভ করেন। অই বছরের মধ্যে, মিত্র মিরান্ডার বিজ্ঞাপনে অভিনয় করেন এবং প্রমা মিত্রর সাথে আলোচনার পর তার আশীর্বাদপ্রাঅত হন। তিনি ক্লিনিক অল ক্লিয়ার, মারুতি অলটো, জুয়েলারী এবং সৌন্দর্য্য পণ্যের বিজ্ঞাপনে অভিনয় করেন। তিনি বেইজিং এবং মিলানে বহু ফ্যাশন অনুষ্ঠানে অংশ নেন।  অভিনয় তিনি বহু গানের ভিডিও যেমন, স্টেরিও নেশনের জেসির গাওয়া ইস্‌ক, আজ কি রাত , আখ তেরি, চান্নো তে অভিনয় করেন। তার অভিনীত প্রথম সিনেমা হল, রাম গোলা ভার্মার রোড (Road) সিনেমা। ২০০৪ সালে, তাকে অনীল কাপুরের সাথে মুসাফির (Musafir) সিনেমায় অভিনয় করতে দেখা যায়। তারপর তাকে বিভিন্ন ব্যবসাসফল সিনেমা যেমন, এক খিলাড়ি এক হাসিনা (Ek Khiladi Ek Haseena) এবং আপনা সাপ্না মানি মানি (Apna Sapna Money Money) তে অভিনয় করতে দেখা যায়  ব্যক্তিগত জীবন  মিত্রর একটি অস্ত্রোপচার হয়, যা তার অভিনয়ের কর্মজীবন ধ্বংস করে ফেলে। তার নাকে অবস্থানচ্যুতি ঘটে এবং তিনি ছয় মাস গণমাধ্যমে উপস্থিত হন নি এবং ঘরে অবস্থান করেন। অস্ত্রোপচারের কারণে তার হাড়ের স্থানচ্যুতি ঘটে যা তার পূর্বে তারকার চেহারা হারিয়ে যায়, ফলে তিনি কোন অভিনয়ের কাজ পান নি।  চলচ্চিত্র  রোড (Road) (২০০২) – "খুল্লাম খুল্লা" আইটেম গানে বিশেষ উপস্থিতি   ঢোল (Dhool) (২০০৭) – বিশেষ অতিথি  ব্লাকমেইল (Blackmail) (২০০৫)  মুসাফির (Musafir) (২০০৪)  এক খিলাড়ি এক হাসিনা (Ek Khiladi Ek Haseena)  ইনসান (Insan) (২০০৫)  য়াপনা সাপ্না মানি মানি (Apna Sapna Money Money ) (২০০৬)  ক্যাশ (Cash) (২০০৭)  হেই বেবি (Heyy Babyy) (২০০৭) – বিশেষ অতিথি  আগার (Agar) (২০০৭)  অনামিকা (Anamika) (২০০৮)  অয়ন (Ayan) (২০০৯)  আসাল (Asal) (২০১০)  ডার্ক রোমান্স (Dark Romance) (২০১৪)  দ্য স্টোরি অব নাওমী (The Story Of Naomi) (২০১৪)  ভাই ল্যান্ড (Bhai Land) (২০১৪)  '' বেশ করেছি প্রেম করেছি" (২০১৫)  তথ্যসূত্র  বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম‏‎ বিষয়শ্রেণী:ভারতীয় নারী মডেল বিষয়শ্রেণী:ভারতীয় অভিনেত্রী‏ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী‏‎ বিষয়শ্রেণী:কলকাতার নারী মডেল বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৮৪-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:বাঙালি ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
অপূর্ণা নারজারি (জন্ম ৮ই জানুয়ারী ২০০৪) হলেন একজন ভারতীয় পেশাদার ফুটবলার যিনি কেরালা মহিলা লীগ ক্লাব কেরালা ব্লাস্টার্স এবং ভারতের জাতীয় দলের হয়ে একজন ফরোয়ার্ড হিসাবে খেলেন।  প্রাথমিক জীবন  অপূর্ণা নারজারি ২০০৪ সালের ৮ই জানুয়ারী, আসামের কোকরাঝাড়ের খাগারবাড়ি গ্রামে জন্মগ্রহণ করেন। তাঁর বাবা ও মায়ের নাম যথাক্রমে বিশ্বজিত নারজারি এবং সাথীবালা নারজারি। পিতা-মাতার চার সন্তানের মধ্যে তিনি হলেন তৃতীয় জন। তিনি মাধ্যমিক স্তরের পড়াশুনো করেছেন লাইওয়ান স্বরং অ্যাকাডেমি স্কুল থেকে এবং উচ্চ মাধ্যমিক স্তর পড়েছেন ডোটমা হায়ার সেকেণ্ডারি স্কুল থেকে। তিনি স্নাতক স্তরের (বিএ) পড়াশনো করছেন উপেন্দ্রনাথ ব্রহ্ম কলেজ থেকে।  ক্লাবের খেলা  অপূর্ণা ইণ্ডিয়ান অ্যারো ক্লাব দিয়ে তাঁর সিনিয়র ক্রীড়া জীবন শুরু করেন এবং ভারতীয় মহিলা লীগে তাদের হয়ে খেলেন। তিনি এই ক্লাবের হয়ে খেলে সাতটি ম্যাচে ছয়টি গোল করেন এবং দুটি হিরো অফ দ্য ম্যাচ পুরস্কারের পান। তাঁর দল ওড়িশা পুলিশের বিরুদ্ধে ৪-০ জয় পেয়েছিল, তার মধ্যে তাঁর একটি হ্যাটট্রিক ছিল।   ২০২২ সালে, তিনি কেরালা ব্লাস্টার্স দলে যোগ দেন, এই দল সদ্য তাদের মহিলা দল চালু করেছিল।    আন্তর্জাতিক ক্রীড়া জীবন  ২০২২ সালে অপূর্ণা ভারতের হয়ে জুনিয়র স্তরে আত্মপ্রকাশ করেছিলেন। তিনি ২০২২ এসএএফএফ অনূর্ধ্ব-১৮ মহিলা চ্যাম্পিয়নশিপে ভারতের অনূর্ধ্ব-১৮ দলের প্রতিনিধিত্ব করেছিলেন।  ২০২২ সালের সেপ্টেম্বরে, তাঁকে ২০২২ সালের এসএএফএফ মহিলা চ্যাম্পিয়নশিপে খেলার জন্য ভারতীয় দলের চূড়ান্ত ২৩ জনের স্কোয়াডে অন্তর্ভুক্ত করা হয়েছিল।  অপূর্ণা ভারতের অনূর্ধ্ব-২০ মহিলা দলের নতুন অধিনায়ক মনোনীত হয়েছেন। তাঁর মনোনয়নের পর ভারতীয় দল একটি ট্যুইট করে জানায় ভারতের অনূর্ধ্ব-২০ মহিলা দলের নতুন অধিনায়ক মনোনীত হওয়ার পরে অপূর্ণা নারজারি কেমন অনুভব করছেন তা দেখুন।   তথ্যসূত্র    বহিঃসংযোগ    অল ইন্ডিয়া ফুটবল ফেডারেশনে অপূর্ণা নারজারি    বিষয়শ্রেণী:ভারতীয় মহিলা লিগের খেলোয়াড় বিষয়শ্রেণী:২০০৪-এ জন্ম বিষয়শ্রেণী:নারী ফুটবল ফরোয়ার্ড বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:ভারতীয় নারী ফুটবলার বিষয়শ্রেণী:জীবিত ব্যক্তি বিষয়শ্রেণী:আসামের নারী ক্রীড়াবিদ বিষয়শ্রেণী:আসামের ফুটবলার
গদাধর সাহা ছিলেন ভারতের কমিউনিস্ট পার্টি (মার্ক্সবাদী) এর একজন ভারতীয় রাজনীতিবিদ। তিনি ১৯৭১, ১৯৭৭, ১৯৮০ এবং ১৯৮৪ সালে পশ্চিমবঙ্গ রাজ্যের বীরভূম কেন্দ্র থেকে ভারতীয় সংসদের নিম্নকক্ষ লোকসভায় নির্বাচিত হন।   তথ্যসূত্র    বহিঃসংযোগ    লোকসভার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:২০০০-এ মৃত্যু বিষয়শ্রেণী:অষ্টম লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:বীরভূম জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৩৪-এ জন্ম
শিনজো আবে (জাপানি: 安倍晋三 আবে শিঞ্জৌ; ২১ সেপ্টেম্বর, ১৯৫৪ – ৮ জুলাই, ২০২২বাঁচানো গেলো না শিনজো আবেকে  বাংলা ট্রিবিউন) একজন জাপানি রাজনীতিবিদ ছিলেন, যিনি ২০০৬-২০০৭ সালে এবং ২০১২ সাল থেকে ২০২০ সাল পর্যন্ত পর্যন্ত জাপানের প্রধানমন্ত্রী হিসেবে দায়িত্ব পালন করেন।https://www.bbc.com/news/world-asia-54172461 ২০২২ সালে নির্বাচনী প্রচারণা চালানোর সময় তিনি হত্যাকাণ্ডের শিকার হন। তিনি জাপানের ইতিহাসে সবচেয়ে দীর্ঘ মেয়াদী প্রধানমন্ত্রী ছিলেন।  ২০১৩ সালে আবে জাপানের সংসদে এক ঘোষণাতে বলেন যে জাপানের অর্থনীতিকে পুনরুজ্জিবীত করা ও ইয়েনের মানের অবনতি ঠেকানো জাপানের জন্য "সবচেয়ে গুরুত্বপূর্ণ ও জরুরী বিষয়।"  তার দেয়া অর্থনৈতিক কৌশল ইংরেজিতে অ্যাবেনমিকস (Abenomics) নামে পরিচিতি পেয়েছে। এটি তিনটি "তীর" নিয়ে তৈরি একটি নীতি। প্রথম তীর হল ২% মুদ্রাস্ফীতি অর্জন, দ্বিতীয়টি হল সংক্ষিপ্ত মেয়াদের জন্য অর্থনীতিকে চাঙা করার জন্য এবং পরবর্তীতে বাজেটে উদ্বৃত্ত অর্জনের জন্য একটি পরিবর্তনীয় আর্থিক নীতি এবং তৃতীয়টি হল দীর্ঘমেয়াদী প্রবৃদ্ধির জন্য বেসরকারী খাতে বিনিয়োগ ও কাঠামোগত সংস্কার। ২০২০ সালের ২৮শে আগস্ট শারীরিক অসুস্থতার কারণে তিনি পদত্যাগ ঘোষণা করেন ।https://www.bbc.com/news/amp/world-asia-53943758  হত্যাকাণ্ড  হাউস অফ কাউন্সিলর নির্বাচনের দুই দিন আগে নারাতে প্রচারাভিযানের বক্তৃতা দেওয়ার সময় ৮ জুলাই ২০২২-এ জাপান মান সময় সকাল ১১:৩০ টায় আবেকে হত্যা করা হয়েছিল। তাঁর হৃদ ক্রিয়া বন্ধ হয়ে গিয়েছিল বলে জানা যায় এবং গুলি করবার পর অবিলম্বে এর কোনো উল্লেখযোগ্য লক্ষণ দেখা যায় নি। অভিযুক্ত শুটার ৪১ বছর বয়সী ইয়ামাগামি তেতসুয়াকে মেট্রোপলিটন পুলিশ হত্যা চেষ্টার অভিযোগে গ্রেপ্তার করে। একই দিন দুপুরে নারা মেডিকেল বিশ্ববিদ্যালয়ে আবে তাঁর ক্ষতবিক্ষত দেহ নিয়ে শেষ নিঃশ্বাস ত্যাগ করেন। আবে হলেন ষষ্ঠ সাবেক জাপানি প্রধানমন্ত্রী যিনি হত্যাকাণ্ডের শিকার হয়েছিলেন।  তথ্যসূত্র  বিষয়শ্রেণী:১৯৫৪-এ জন্ম বিষয়শ্রেণী:শিনজো আবে বিষয়শ্রেণী:জাপানের নেতা বিষয়শ্রেণী:২১শ শতাব্দীর জাপানের প্রধানমন্ত্রী বিষয়শ্রেণী:২০২২-এ মৃত্যু বিষয়শ্রেণী:২১শ শতাব্দীর জাপানি রাজনীতিবিদ বিষয়শ্রেণী:২০শ শতাব্দীর জাপানি রাজনীতিবিদ বিষয়শ্রেণী:জাপানি জাতীয়তাবাদী বিষয়শ্রেণী:অলিম্পিক অর্ডার গ্রহণকারী বিষয়শ্রেণী:জাপানে খুন হওয়া ব্যক্তি বিষয়শ্রেণী:সেকে বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক বিষয়শ্রেণী:গুপ্তহত্যার শিকার জাপানের প্রধানমন্ত্রী বিষয়শ্রেণী:২০২২-এ গুপ্তহত্যার শিকার রাজনীতিবিদ
কুরয়া রেলওয়ে স্টেশন (স্টেশন কোড KURV) হল ভারতের ঝাড়খণ্ড রাজ্যের দুমকা জেলার কুরোয়া গ্রামের শহরে জাসিদিহ-রামপুরহাট সেকশনে অবস্থিত। এটি ভারতীয় রেলওয়ের পূর্ব রেলওয়ে জোনের হাওড়া বিভাগে অবস্থিত। এটির গড় উচ্চতা  ।  রেললাইনে একক   ঝাড়খণ্ডের সাঁথাল পরগনা বিভাগের দেওঘর জেলার জাসিডিহ জংশন থেকে পশ্চিমবঙ্গের বীরভূম জেলার রামপুরহাট পর্যন্ত ব্রডগেজ ট্র্যাক। দুমকা যাওয়ার এই রেলপথটি সাঁওতাল পরগনা বিভাগের জন্য একটি গুরুত্বপূর্ণ রেলওয়ে স্টেশন।  কুরোয়া রেলওয়ে স্টেশনটি নিকটবর্তী গ্রাম রামিদিন্দা, খয়েরবানি, রামপুর, আন্দিপুর, গুহিয়াজোরিতে রেল সংযোগ প্রদান করে।   ইতিহাস   ২০১৪ সালে কুরয়া রেলওয়ে স্টেশন চালু হয়।  দুমকা থেকে রামপুরহাট পর্যন্ত অংশটি ৩০ জুন ২০১৪ সালে চালু হয়।  ট্রেন   জাসিডিহ জংশন এবং রামপুরহাটের মধ্যে চলাচলকারী একটি যাত্রীবাহী ট্রেন কুরয়া রেলওয়ে স্টেশনে থামে।   তথ্যসূত্র   বিষয়শ্রেণী:দুমকা জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ
লেডিস শুড লিসেন একটি ১৯৩৪ সালের আমেরিকান কমেডি চলচ্চিত্র যা ফ্র্যাঙ্ক টাটল পরিচালিত এবং ক্যারি গ্র্যান্ট, এডওয়ার্ড এভারেট হর্টন, ফ্রান্সেস ড্রেইক এবং নিডিয়া ওয়েস্টম্যান অভিনীত।  অভিনয়ে thumb|right|265px ক্যারি গ্র্যান্ট- জুলিয়ান ডে লুসাক ফ্রান্সেস ড্রেইক- অ্যানা মিরেল  এডওয়ার্ড এভারেট হোর্টন- পল ভারনেট নিডিয়া ওয়েস্টম্যান- সুসি ফ্ল্যামবার্গ  রোজিটা মরিনো- মার্গেরিট সিন্তোস জোসেফ নর্থ- বাটলার চার্লস রে- হেনরি  রিসেপশন দ্য নিউ ইয়র্ক টাইমসের সমসাময়িক পর্যালোচনায়, সমালোচক ফ্র্যাঙ্ক এস. নিউজেন্ট লিখেছেন: "এর থিম ছাড়াও, প্যারামাউন্ট অফারটির সুপারিশ করার মতো খুব কমই আছে৷ কিছু সংক্ষিপ্ত মুহূর্ত আছে যখন দর্শকরা কিছু আশা করে যে ছবিটি প্রহসন হিসেবে আবির্ভূত হবে, কিন্তু প্রতিশ্রুতি রক্ষা করা হয় না।"  ভ্যারাইটির উলফ কাউফম্যান লিখেছেন যে গ্রান্টকে "নিষ্ঠুরভাবে ভুল" করা হয়েছিল কিন্তু স্ক্রিপ্টের রব ওয়াগনার লিখেছেন যে তিনি গ্রান্টের সাথে "বিশেষভাবে সন্তুষ্ট" ছিলেন, তাকে ইট হ্যাপেন্ড ওয়ান নাইট-এ ক্লার্ক গেবলের সাথে তুলনা করে বলেছেন "তার আনন্দদায়ক স্বভাব দ্বারা সকলকে অবাক করার ক্ষমতা দিয়ে হালকা কমেডি।"   তথ্যসূত্র